Barbuda

Barbuda () – sala Karibuose, Mažųjų Antilų salose, Antigvos ir Barbudos valstybės dalis (turi priklausomos teritorijos statusą). Plotas 160 km². Saloje gyvena 1810 gyventojai (2010 m.); gyventojų tankumas – 11,3 žm./km².Census 2011 , Government of Antigua and Barbuda, Ministry of Finance, the Economy and Public Administration Statistics Division. Svarbiausia gyvenvietė – Kodringtonas.

Sala išsidėsčiusi į šiaurę nuo Antigvos, Pavėjinių salų centre. Salą taip pat supa Montserato, Gvadalupės, Nevio, Sent Kitso, Šv. Bartolomėjaus sala, Sen Marteno salos. Paviršius šiek tiek kalvotas, aukščiausia vieta – 38 m. Į Barbudą įsiterpusi Kodringtono lagūna. Salą dengia tropiniai miškai, pelkės. Klimatas tropinis, per metus mažai kinta. Vasaros gale neretai praūžia uraganai. Prie Kodringtono lagūnos yra fregatų perimvietės.

 Istorija 

Barbudoje indėnų sibonėjų gentys gyveno nuo 2400 m. pr. m. e. Vėliau juos išstūmė aravakai ir karibai. 1493 m. Barbudą atrado Kristupas Kolumbas. Pirmąsias gyvenvietes įkūrė ispanai ir prancūzai, bet 1666 m. juos išvijo anglai. 1685 m. salą pradėjo valdyti broliai Kodringtonai. Vyko keletas vergų sukilimų. Vergija Barbudoje panaikinta 1834 m.

 Šaltiniai 

Kategorija:Pavėjinės Antilų salos
Kategorija:Antigvos ir Barbudos geografija